**Абай – дана, Абай – дара қазақта**

Поэзияда, музыкада, даналықта, қоғамдық-азаттық ой-пікір саласында өлмес-өшпес шығармалар берген Абай – қазақ халқының өткен замандағы өмірін зерттеймін деген ұрпаққа таңғажайып тұлға. Биылғы жыл –ерекше жыл, Абай Құнанбайұлының 175 жылдық мерейтойына арналған жыл. Мемлекет басшысы Қасым-Жомарт Тоқаевтың “Абай және ХХІ ғасырдағы Қазақстан” атты мақаласында Абайдың тұлғасы мен мұрасын ұлықтау мақсатында білім беру саласына үлкен міндеттер жүктеді. Қазақтың біртуар ұлдарының бірі, данышпан ақын, ойшыл, дана ғұламаларының бірі, қазақ әдебиетінің шоқтығы биік ірі тұлғасы Абай еңбектерінің нәрін өскелең ұрпақтың санасына сіңіру мақсатында тіл мамандары іс-шаралар ұймдастыруды басшылыққа алды.Осыған орай, Абай сөзі ұрпақтың бағыт алатын темірқазығына айналуы үшін мектебіміздің кітапханасына «Абай – дана, Абай –дара қазақта» атты бұрышы жасақталды. Сонымен қатар рухани және мәдени құндылықтарымыз дәріптеу мақсатында «Абай орталығы» деген атаумен ақынның өмірі мен шығармашылығы, қара сөздері мен «Абай жолы» романы жайлы стендтер мен мұқабалар орнатылды.

Мектебімізде бастауыш сыныптарға арналған “Абай-ақылдың ақыны” атты мектепішілік Абай оқулары өтті. Мақсаты: Абай шығармашылығын насихаттау арқылы, қазақ ұлтының мәдениетіне, тілі мен әдебиетіне оқушылардың ықыласын арттыру. Осы байқауға оқушыларымыз белсенді қатысып диплом және алғыс хаттармен марапатталды.

Халқымыздың маңдайына біткен ұлы перзенті, көсемсөз шебері Абай мұрасын насихаттау мақсатында, мән-маңызы мен қадір-қасиетін ұғынуға, тағылымы мен мол мұрасынан тәлім алуға бағытталған Абай Құнанбайұлының 175 жылдық мерейтойына байланысты 1-9 сынып оқушылары арасында «Абайға арнау эстафетасы» байқау ретінде жарияланды. Өткізілу тәртібі: инстаграм желісі арқылы ақынның шығармашылығынан үзінді оқып, түсірілген бейнебаянды кез келген аккаунттан #abai175jylkmg көрсетілген хэштегте қолданды, қаралым ұпай болып есептелінді.

Ұлы ақынның өнегелі өмірімен таныстыру, ақынның даналығын, рухани асыл мұраларын насихаттап, өлеңдерін, әндерін мәнерлеп айтқызу мақсатында мектебімізде әр түрлі іс шаралар ұйымдастырылды. Атап айтатын болсақ, Тілдер фестивалі аясында оқушыларды Абай поэзиясына, тарихи танымдарын, ізгілікке, демократияға және азаматтыққа бағытталған дүниетанымдары мен сана-сезімдерін, өмірлік айқындамаларын қалыптастыру үшін төмендегідей жұмыстар ұтымды үйлестірілді. 7,8,9-сыныптар арасында «Өлең – сөздің патшасы, сөз сарасы» атты Абай мен Шәкәрім шығармаларын мәнерлеп оқу сайысы; мұғалімдердің қатысуымен «Өлмейтұғын артына із қалдырған» атты Абай Құнанбайұлының 175 жылдығына арналған әдеби-музыкалық кештен мектеп ұжымы мен оқушылары ұлы ойшылдың рухани мұрасын тамашалады; 7-8 сыныптар арасында «Абайдың тілі, Абайдың үні» атты шығармалар байқауы өтті. Бұл іс-шара бір жағынан оқушының білім деңгейін көтерсе, екінші жағынан тіл сауаттылығын арттыруға септігін мол тигізді; Абай Құнанбайұлының туғанына 175 жыл толуы қарсаңында мектеп кітапханашысы «Абай мұрасы – халық қазынасы» атты көрме ұйымдастырылды. Сонымен қатар кітапханашылардың бастауымен библиофреш; бастауыш буын оқушылары үшін «Алтын хакім Абай» тақырыбында мұражайлық сабақтар жүргізілді.

Сонымен қатар, пән мұғалімдері Абай Құнанбаевты тек тарих, әдебиет пәндерінде ғана емес, география, биология, орыс әдебиеті пәніндерінде пәнаралық байланыс орнатып оқытуда. Мектебімізде тәрбие сағаттары Абай есімін ұлықтау, насихаттау мақсатында «Қазақтың бас ақыны» деген тақырыптар төңірегінде болды.

Абайды қалай дәріптесек те жарасады. Оның ғибратты ғұмыры мен шынайы шығармашылығы – қазақ халқына ғана емес, жаһан жұртына да үлгі-өнеге. Абайдың адам мен қоғам, білім мен ғылым, дін мен дәстүр, табиғат пен қоршаған орта, мемлекет пен билік, тіл мен қарым-қатынас туралы айтқан ой-тұжырымдары ғасырлар өтсе де маңызын жоғалтпайды. Өйткені ақынның мұрасы – бүкіл адамзат баласының рухани азығы.